Šnipiškių bunkeriai
54°42′18″š. pl. 25°15′56″r. ilg.﻿ / ﻿54.70487°š. pl. 25.265657°r. ilg.﻿ / 54.70487; 25.265657 Lenkijos kariuomenės Vilniaus įgulos Šnipiškių amunicijos bunkerių kompleksas – Vilniuje, Šnipiškėse, netoli Geležinio Vilko ir Žalgirio gatvių sankryžos vakarinio pakraščio, Šeškinės kalno papėdėje stūksantys penki amunicijos bunkeriai. Pastatyti tarpukariu, Vilniaus krašto okupacijos metu Lenkijos kariuomenės užsakymu. Regioninės reikšmės inžinerinis, kraštovaizdžio ir architektūrinis paminklas, 2008 m. įrašytas į Kultūros paveldo registrą (unik. kodas 31855).